ของหวานชั้นดี ราคาไม่แพง(ถ้ามากินหลายคน)

ถ้าเรื่องหวานๆถึงหวานมาก หรือถึงหวานเกินไป ต้องยกให้ร้านนี้เลย กลับมาอีกครั้งกับผม Pednoii AhHa กับการตะลุยตะลอนเที่ยวรอบเขตจุฬาเมื่อวันอาทิตย์ที่ผ่านมา หลังจากเราไปกินสเต็กสามย่านแล้ว ก๊วนชวนกินจึงเดินทางมาสยามเพื่อหาบิงซูอร่อยๆทาน และร้าน After you สาขา Siam Square One ก็กลายเป็นเป้าหมายของพวกผมในทันที :) โชคดีที่กลุ่มผมมาตอนที่ร้านมีทีี่นั่งพอดี(ปกติมาทานร้านนี้ต้องรอคิวนานมาก) และเมนูที่จะมานำเสนอในวันนี้คือ 

1. Shibuya Honey Toast + Banana + Strawberry: เมนูหลักประจำร้านที่ใครมาทานต้องสั่งเป็นอันดับแรก รสชาติของขนมปังและไอติมอร่อยมาก โดยเฉพาะขนมปังเมื่อราดน้ำผึ้งแล้วทานจะอร่อยและหวานเข้ากันได้ดีเลย นอกจากนี้ยังมีกล้วยและสตอเบอรี่ที่ช่วยเพิ่มความอร่อยและลดความเลี่ยน+หวาน ลงได้เป็นอย่างดี

2. Two-tone kakikori: บิงซูชามที่สองในชีวิตและชามนี้ไม่ทำให้ผิดหวังเหมือนชามแรก(น้ำตาจะไหล) น้ำแข็งปั่นออกมาได้ละเอียดดีมาก(ก ไก่ หลายๆตัว) และทานคู่กับผงไมโล+ผงไวท์มอลล์ โดยรวมรสชาติอร่อยไม่แพ้เมนูแรกเลยทีเดียว นอกจากนี้ยังมีเค็กช๊อกโกแลตแบบชิ้นเล็กๆสอดแทรกอยู่ และขนมปังที่รอก้นชามก้ออร่อยเช่นกัน :)

สรุปการรีวิวในวันนี้ผมให้ 4 ดาวเนื่องจากคนเยอะแล้วโต๊ะเช็ดไม่สะอาด รวมทั้งคราบเหนียวๆของน้ำผึ้งที่หยดตามโต๊ะทำให้เลอะแขน และทางร้านก็ไม่มีอ่างล่างมือแยกให้ลูกค้าด้วย อยากให้ทางร้านปรับปรุงในส่วนนี้ด้วยครับ ส่วนเรื่องรสชาติยังผ่านครับ :)